b'\n_START_ARTICLE_\nMedwayski megaliti\n_START_SECTION_\nOzadje\n_START_PARAGRAPH_\nZgodnji neolitik je revolucionarno obdobje britanske zgodovine. Za\xc4\x8detek v 5. tiso\xc4\x8dletju pr. n. \xc5\xa1t. je prinesel veliko spremembo v na\xc4\x8dinu \xc5\xbeivljenja skupnosti, ki je sprejela kmetijstvo kot svojo osnovno obliko pre\xc5\xbeivljanja in opu\xc5\xa1\xc4\x8danje \xc5\xbeivljenjskega sloga lovca nabiralca, ki je bil zna\xc4\x8dilen za prej\xc5\xa1nje obdobje mezolitika.  Arheologi niso mogli dokazati, ali je bil ta prehod posledica pritoka priseljencev s celinske Evrope ali ker so avtohtoni mezolitski Britanci prevzeli nov na\xc4\x8din od kontinentalne dru\xc5\xbebe. To se je gotovo pojavilo po stiku s celinsko Evropo, kar je verjetno posledica stoletij povezav med mezolitskimi ljudmi, ki so \xc5\xbeiveli v jugovzhodni Britaniji, in skupnostmi kulture linearne trakaste keramike, ki so \xc5\xbeivele v severovzhodni Franciji. Med letoma 4500 in 3800 pred na\xc5\xa1im \xc5\xa1tetjem so na vsem Britanskem oto\xc4\x8dju opustili mezolitski na\xc4\x8din \xc5\xbeivljenja in ga nadomestili z novim neolitskim kmetovanjem. O\xc4\x8ditno je, da je bilo veliko regionalnih razlik glede na naravo in razporeditev poselitve, arhitekturnih slogov in uporabe naravnih virov.  Obstajajo arheolo\xc5\xa1ki dokazi o nasilju in bojevanju, nekatere skupine so gradile utrdbe za obrambo. Sodobni arheologi nimajo neposrednih dokazov o odnosih med spoloma na otoku v tem \xc4\x8dasu, \xc4\x8deprav ve\xc4\x8dina verjame, da so v dru\xc5\xbebi prevladovali mo\xc5\xa1ki._NEWLINE_Velika Britanija je bila v tem obdobju zelo porasla z gozdovi. \xc5\xa0e vedno ni jasno, v kolik\xc5\xa1ni meri je bilo pora\xc5\xa1\xc4\x8deno obmo\xc4\x8dje Kenta, \xc4\x8deprav se zdi, da je bil gozd zelo raz\xc5\xa1irjen samo na jugovzhodnem delu v pozni bronasti dobi. Okoljski podatki okolice White Horse Stona podpirajo idejo, da je bilo obmo\xc4\x8dje v zgodnjem neolitiku v glavnem gozdnato (hrast, jesen, leska, jel\xc5\xa1a in jagodi\xc4\x8devje).\n_START_SECTION_\nPoznej\xc5\xa1a zgodovina\n_START_PARAGRAPH_\nTudi kasneje v zgodovini so pokrajino okoli teh megalitov uporabljali za obredne namene, tudi za bogate bronastodobne pokope, zlate predmete iz pozne bronaste dobe, \xc5\xbeeleznodobne pokope z nekaj bogatimi ostanki in verjetno rimsko-britski tempelj na hribu Blue Bell.  Dokaz o naselitvi v pozni bronasti in starej\xc5\xa1i \xc5\xbeelezni dobi je bil najden na zahodni strani doline pri White Horse Stone, kot je razvidno iz oblike ostankov jam in struktur poleg jam, ki prvotno niso bile uporabljene za shranjevanje. V srednjem veku je bila blizu megalitov narejena romarska pot._NEWLINE_V 13. stoletju so megalite sistemati\xc4\x8dno uni\xc4\x8devali. Nekatere komore so bile popolnoma poru\xc5\xa1ene. Razlogi za to uni\xc4\x8denje niso povsem jasni. Ashbee meni, da je bil to poskus kr\xc5\xa1\xc4\x8danske cerkve, da utrdi svoj nadzor nad nekr\xc5\xa1\xc4\x8danskimi prepri\xc4\x8danji in obi\xc4\x8daji v povezavi s severnimi kri\xc5\xbearskimi vojnami, ki sta ga podprla Edvard I. in Edvard III. Meni tudi, da so bile gradnje cerkev svetega \xc5\xa0tefana v Tottingtonu, svetega Mihaela v Cosingtonu in svete Marjete v Addingtonu, vse v bli\xc5\xbeini megalitov, lahko del tega istega procesa.\n_START_SECTION_\nKit\'s Coty House\n_START_PARAGRAPH_\nKit\'s Coty House stoji na hribu Blue Bell blizu Aylesforda na robu polja. \xc5\xa0tirje kamni ka\xc5\xbeejo izviren dostop do uni\xc4\x8dene grobnice v 70-metrski gomili (tumula). Kamni so iz kremenca, iste vrste kot v Stonehengeu. Trije podporni kamni z vodoravnim zgornjim kamnom se\xc5\xbeejo do vi\xc5\xa1ine skoraj tri metre. \xc5\xa0e en kamen, znan kot glavni kamen, je bil na zahodnem koncu leta 1867 uni\xc4\x8denega tumula. Lokacijo je leta 1854 odkril arheolog Thomas Wright. Med kamni je na\xc5\xa1el grobo keramiko. Leta 1885 je bil kraj eden prvih v Veliki Britaniji, ki je bil razgla\xc5\xa1en za "anti\xc4\x8dni spomenik", \xc4\x8dez nekaj let so ga za\xc5\xa1\xc4\x8ditili s kovinsko ograjo. Med izkopavanji so na\xc5\xa1li neolitsko grobnico.\n_START_SECTION_\nLegenda\n_START_PARAGRAPH_\nLokacija velja po lokalni legendi za grob Katigerna, brata Vortimerja in sina Vortigerna, ki je bil tukaj pokopan po bitki proti anglosa\xc5\xa1kemu junaku z imenom Horsa, ki je naveden v anglosa\xc5\xa1ki kroniki leta 455.\n_START_SECTION_\nLittle Kit\'s Coty House\n_START_PARAGRAPH_\nLittle Kit\'s Coty House je 450 m ju\xc5\xbeno od Kit\'s Coty House. Druge neolitske gomile so bile uni\xc4\x8dene verjetno v 17. stoletju. Imenujejo jih tudi Countless Stones ali "Ne\xc5\xa1teti kamni". Znane so tudi zgodbe o usodi ljudi, ki so jih poskusili pre\xc5\xa1teti. William Stukeley je posku\xc5\xa1al v 18. stoletju rekonstruirati lokacijo. Arheolo\xc5\xa1ka izkopavanja v letu 1989 niso dala jasnega dokaza, ali je bil to kamnolom. V bli\xc5\xbeini so na\xc5\xa1li \xc5\xbeeleznodobne ostanke. Tloris nepravilnega polosmerokotnika iz petih kamnov, \xc5\xa1e pred zgrajenim dostopom iz \xc5\xa1tirih blokov, je bil pokrit z zgornjim kamnom (preklado).\n_START_SECTION_\nCoffin Stone\n_START_PARAGRAPH_\nCoffin Stone je 400 metrov zahodno od Little Kit\'s Coty House sredi vinograda. To je raven, pravokoten kamen, dolg 4,4 m in \xc5\xa1irok 2,8 m. Dva manj\xc5\xa1a kamna le\xc5\xbeita v bli\xc5\xbeini. Leta 1836 so kmetje menda na\xc5\xa1li pod kamnom "vre\xc4\x8dko kosti", o \xc4\x8demer obstaja pisno poro\xc4\x8dilo. Kamen je lahko ostanek tumula. Arheolo\xc5\xa1ka izkopavanja v poletnih mesecih leta 2008 niso prinesla nobenega jasnega odgovora.\n_START_SECTION_\nColdrum Stones\n_START_PARAGRAPH_\nColdrumski kamni (tudi tumuli) so \xc5\xa1e en ostanek teh grobnic. Megaliti le\xc5\xbeijo zahodno od reke v bli\xc5\xbeini Trottiscliffa. Kljub \xc5\xa1kodi, ki so jo povzro\xc4\x8dili lovci na zaklade, je najbolje ohranjen kompleks skupine medwayskih megalitov. Poleg kamnite komore so ohranjeni kamni, padli s hriba. Leta 1910 so odkrili ostanke grobnice 22 ljudi, tudi lobanjo \xc4\x8dloveka, ki je bil postavljen. Veliko dolgih kosti je kazalo znake revmatizma. Morda ime "coldrum" izhaja iz stare cornwalske besede "galdrum" \xe2\x80\x93 \'kraj \xc4\x8daranja\'.\n_START_SECTION_\nChestnuts\n_START_PARAGRAPH_\nTo je izkopan tumul pri Addingtonu ju\xc5\xbeno od Trottiscliffa. Grobna gomila je bila odstranjena, vendar so veliki kamni ohranjeni. \xc5\xa0tirje veliki kamni spredaj in \xc5\xa1e \xc5\xa1tirje sredi hriba so bili del grobne komore. \xc5\xa0e ve\xc4\x8dji kamen, ki le\xc5\xbei ob strani, je verjetno nekdanji kon\xc4\x8dni kamen. Morda je bil prvotno v komori \xc5\xa1e en kamen, ki jo je delil, in verjetno \xc5\xa1e en kamen, ki je zapiral vhod. Leta 1957 je John Alexander na\xc5\xa1el ostanke po\xc5\xbeganih kosti najmanj devetih ljudi in predmetov iz poznega neolitika ali zgodnje bronaste dobe._NEWLINE_Komora je bila dolga pribli\xc5\xbeno \xc5\xa1tiri metre, dva metra \xc5\xa1iroka in tri metre visoka. Pravokotna gomila je bila dolga 20 m in \xc5\xa1iroka morda 15 metrov.\n_START_SECTION_\nAddingtonski tumul\n_START_PARAGRAPH_\nV bli\xc5\xbeini Chestnuta le\xc5\xbei Addingtonski tumul. Novej\xc5\xa1a cesta ga je mo\xc4\x8dno po\xc5\xa1kodovala. Rahlo koni\xc4\x8dna grobna gomila je dolga 60 m in sega v \xc5\xa1irino 14 do 11 m. Ostanki komore se lahko ozna\xc4\x8dijo s \xc5\xa1tevilom padlih kamnov na vzhodni strani ceste. Leta 1845 je lokalni pastor kopal v hrib. Na\xc5\xa1el naj bi \xc4\x8dlove\xc5\xa1ke kosti. Leta 1981 so arheologi postavili 25 izvirnih robnih kamnov na vse \xc5\xa1tiri strani hriba.\n_START_SECTION_\nDruge grobnice\n_START_PARAGRAPH_\nLeta 1980 je kmet odkril dva velika pokopna kamna v bli\xc5\xbeini vzhodne skupine tumulov. Izkopavanja kentskih arheologov so pokazala \xc5\xa1e \xc5\xa1tiri srednje velike kamne, pokopane v jami, izkopani v kredni podlagi. Raziskovalci menijo, da je to verjetno prekatna grobnica.'